કુંડલિની મહા યોગ એક ખૂબ જ સરળ સિદ્ધાંત ઉપર રચાયેલો છે : દરેક મનુષ્યમાં અલૌકિક શક્તિનો સ્રોત રહેલો હોય છે. આ અલૌકિક શક્તિ સંસ્કૃતમાં કુંડલિની તરીકે ઓળખાય છે. કુંડલિની બે રૂપમાં હોય છે : સુષુપ્ત અવસ્થામાં અને સક્રિય, જાગ્રત અથવા સભાન અવસ્થામાં. જ્યારે આ શક્તિ સુષુપ્ત અવસ્થામાં હોય છે ત્યારે વ્યક્તિ એક અપૂર્ણ અને અપરિપૂર્ણ જીવન જીવતો હોય છે. દરેક વ્યક્તિની બ્રહ્માંડ અંગેની સમજ મર્યાદિત હોય છે અને તે મર્યાદિત ક્ષમતા અંતર્ગત બધી વસ્તુઓ અંગેની સમજ અને અર્થ પણ મર્યાદિત હોય છે.